После седам година паузе, у „Комуни” је издат девети Чолићев албум, "Кад би моја била", у продукцији Горана Бреговића. Песме су компоновали Чолић и Бреговић, а део текстова су написали Марина Туцаковић и Момчило Бајагић. Са албума су се издвојиле песме "Чини ти се грми", "Јако, јако слабо срце заводиш", као и баладе "Кад би моја била" и "Табакера". Здравко је крајем 1998. године одржао девет распродатих концерата у београдском „Сава центру”, а наступио је и у Приштини, не обазирући се на сукобе на Косову.